Input: अयं पश्चाद् विश्वव्यचास्तस्य रथप्रोतश्चासमरथश्च सेनानीग्रामण्यौ। प्रम्लोचन्ती चानुम्लोचन्ती चाप्सरसौ व्याघ्रा हेतिः सर्पाः प्रहेतिस्तेभ्यो नमोऽअस्तु ते नोऽवन्तु ते नो मृडयन्तु ते यं द्विष्मो यश्च नो द्वेष्टि तमेषां जम्भे दध्मः॥१७॥

Padapatha: अयम्।पश्चात्।विश्वव्यचा इति विश्वऽव्यचाः।तस्य।रथप्रोत इति रथऽप्रोतः।च।असमरथ इत्यसमऽरथः।च।सेनानीग्रामण्यौ।सेनानीग्रामन्याविति सेनानीग्रामन्यौ।प्रम्लोचन्तीति प्रऽम्लोचन्ती।च।अनुम्लोचन्तीत्यनुऽम्लोचन्ती।च।अप्सरसौ।व्याघ्राः।हेतिः।सर्पाः।प्रहेतिरिति प्रऽहेतिः।तेभ्यः।नमः।अस्तु।ते।नः।अवन्तु।ते।नः।मृडयन्तु।ते।यम्।द्विष्मः।यः।च।नः।द्वेष्टि।तम्।एषाम्।जम्भे।दध्मः